I lighed med tidligere år giver AFS Interkultur også i 2015 stipendier/økonomisk støtte til et antal danske udvekslingsstudenter. Stipendierne understøtter foreningens formål og tilsigter tillige at fremme mangfoldighed og kendskabet til mindre udbredte kulturer. Stipendierne tildeles efter ansøgning (se mere om kriterier og skemaer under de respektive stipendier), som bedømmes af et uvildigt bedømmelsesudvalg bestående af tre erfarne frivillige fra AFS Interkultur.